Musayev Bosit Mahmudovich.org. Bosit Musayev (1942 – 1988) – oʻzbek sharqshunos-filolog-eronshunosi, filologiya fanlari nomzodi, dotsent. Toshkent shahrida tugʻilgan. ToshDU (hozirgi OʻzMU) sharq fakultetining 1964-yil bitiruvchisi. 1964—1988-yillar ToshDU sharq fakultetining eron filologiyasi, keyinchalik xorijiy Sharq xalqlari adabiyoti kafedralarida oʻqituvchi, katta oʻqituvchi (shu orada 1971 – 1974-yillar Eronda tarjimon); 1977-yildan umrining oxirigacha mazkur kafedrada (1988) dotsent. Ilmiy yoʻnalishi – mumtoz fors adabiyoti, matnshunoslik. 15 ga yaqin ilmiy ishlar muallifi. Asosiy ilmiy ishlari. Nomzodlik dissertatsiyasi mavzusi: "Tekstologicheskoye issledovaniye gazeley „Tuxfat as-sigar“ Amir Xosrova Dexlevi". – Toshkent, 1970.